

**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 01/15**

**Datum: 23.03.2020**

Vlada Republike Kosovo je, u skladu sa članom 55, članom 92 stav 4 i članom 93 stav (4) Ustava Republike Kosovo, i u skladu sa članovima 41 i 44 Zakona br. 02/L-109 o sprečavanju i borbi protiv zaraznih bolesti, stav 1.11 člana 12 i članom 89 Zakona br. 04/L-125 o zdravstvu, na osnovu člana 4 Uredbe br. 05/2020 o oblastima administrativne odgovornosti kancelarije premijera i ministarstava, u skladu sa članovima 17 i 19 Poslovnika Vlade Republike Kosovo br. 09/2011, shodno Odluci Vlade Republike Kosovo br. 01/11 od 15. marta 2020. o proglašenju vanredne situacije u zdravstvu, na sednici 23. marta 2020. godine donela sledeću:

**O D L U K U**

Vlada Republike Kosovo je usvojila zahtev Ministarstva zdravlja da se preduzmu mere za sprečavanje i kontrolu širenja virusa COVID-19, kao što sledi:

1. Zabranjeno je kretanje građana i privatnih vozila od 24. marta 2020. između 10:00 i 16:00 časova i od 20:00 do 06:00, osim za medicinske potrebe, proizvodnju, snabdevanje i prodaju osnovnih proizvoda (hrane i lekova) za ljude i životinje/perad) i za usluge i aktivnosti koje su u vezi sa upravljanjem pandemijom (suštinsko vladino i opštinsko upravljanje i osoblje iz ovih sektora: zdravstvo, bezbednost i javna uprava).
2. Dozvoljen je slobodan promet ekonomskim operaterima koji su klasifikovani kao najvažniji prema NACE šiframa kojima Ministarstvo ekonomije, zapošljavanja, trgovine, industrije, preduzetništva i strateških investicija dozvoljava da deluju u ovom vanrednom periodu vezanom za pandemiju COVID-19, kao i slobodan transort robe / usluga da bi se osiguralo funkcionisanje lanca snabdevanja.
3. Kretanje na putu treba da vrše ne više od dve osobe zajedno i uvek držeći udaljenost od dva metra od ostalih.
4. Sastanci su zabranjeni u svim sredinama - privatnim i javnim, otvorenim i zatvorenim - osim kada je to neophodno za obavljanje radnih zadataka za sprečavanje i borbu protiv pandemije i na kojima je dozvoljeno rastojanje od dva metra od drugih. U slučaju smrti, sahrani mogu prisustvovati samo bliski članovi porodice pokojnika i lica koja obavljaju pogrebnu službu.
5. Institucije Vlade Republike Kosovo dužne su da preduzmu neophodne radnje za sprovođenje ove odluke
6. Odluka stupa na snagu danom potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premije Republike Kosovo

**Dostaviti:**

* Zamenicima Premijera
* svim ministarstvima (ministrima)
* Generalnom sekretaru KP
* Arhivi Vlade



**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 02/15**

**Datum: 23.03.2020**

Vlada Republike Kosovo je, u skladu sa članom 92 stav 4 i članom 93 stav (4) Ustava Republike Kosovo, na osnovu člana 4 Uredbe br. 05/2020 o oblastima administrativne odgovornosti kancelarije premijera i ministarstava, u skladu sa članovima 17 i 19 Poslovnika Vlade Republike Kosovo br. 09/2011, na sednici 23. marta 2020. godine donela sledeću:

**O D L U K U**

1. Zahteva se od Kosovske agencija za privatizaciju da na neodređeno vreme obustavi sve radnje u vezi sa nepokretnom imovinom koju ima pod svojom administracijom.

2. Odluka stupa na snagu danom potpisivanja.

OBRAZLOŽENJE

Član 5.3 Zakona 04/L-034 o Kosovskoj agenciji za privatizaciju, s’izvršenim izmenama i dopunama, predviđa da „Agencija uzme u obzir sve relevantne politike koje mogu biti usvojene od strane Vlade ili Skupštine Kosova“.

Vladin program 2020–2023 predviđa politike koje mogu promeniti status Kosovske agencije za privatizaciju i da menjaju dugoročno upravljanje javnim i društvenim poslovima (tačke 1.3.2 i 3.1.1). Postupanje Agencije u vezi sa imovinom kojom ona administrira može da ometa izvršenje vladinog programa.

Iz tog razloga, Vlada je odlučila kao u odredbi.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premije Republike Kosovo

**Dostaviti:**

* Zamenicima Premijera
* svim ministarstvima (ministrima)
* Generalnom sekretaru KP
* Arhivi Vlade



**Republika e Kosovës**

**Republika Kosova - Republic of Kosovo**

***Qeveria - Vlada – Government***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Br. 03/15  
Datum: 23.03.2020

Na osnovu člana 92 stav 4 i člana 93 stav (4) Ustava Republike Kosovo, člana 55 Za­ko­na br. 05/L-031 o opštem upravnom postupku i članovima 5, 7, 8 i 9 Zakona br. 04/L-159 o ekonomskim zonama, u skladu sa članom 4. Uredbe br. 05/2020 o oblastima administrativne odgovornosti Kancelarije premijera i ministarstava u skladu sa čla­nom 17 i 19. Poslovnika br. 09/2011 o radu Vlade Republike Kosovo, Vlada Republike Kosovo je na sednici održanoj 23. marta 2020. go­d­ne, donela sledeću:

**ODLUKU**

1. Poništavaju se sledeće odluke Vlade o osnivanju ekonomske zone u opštini Ma­li­ševa i o eksproprijaciji nepokretne imovine:
   1. Odluka br. 11/50, od 5. juna 2018.;
   2. Odluka br. 12/65, od 13. septembra 2018.;
   3. Odluka br. 13/81, od 24. decembra 2018.; i
   4. Odluka br. 18/107, od 18. juna 2019.
2. Ova odluka stupa na snagu danom potpisivanja.

**OBRAZLOŽENJE**

Odlukom br. 11/50 od 5. juna 2018. Vlada Republike Kosovo, na čelu sa premijerom Ra­mu­shom Haradinajem, je odobrila „proglašavanje područja od posebnog ekonom­s­kog interesa u svrhu uspostavljanja ekonomske zone u opštini Mališevo“. Prema od­luci, predviđeno je da se ekonomska zona prostire u određenim parcelama u ka­tas­tar­skim zonama Banja, Belanice i Senik.

Da bi se omogućilo uspostavljanje ekonomske zone na navedenim parcelama, Haradi­na­je­va vlada je donijela tri odluke o njihovoj eksproprijaciji:

* Odluka o odobravanju daljeg razmatranja za eksproprijaciju, br. 12/65 od 13. septembra 2018.;
* Preliminarna odluka o eksproprijaciji, br. 13/81 od 24. decembra 2018.;
* Konačna odluka o eksproprijaciji, br. 18/107 od 18. juna 2019.

Ali ove odluke nisu u skladu sa zakonom. Zakon br. 04 / L-159 o ekonomskim zo­na­ma definiše suštinske uslove za njihovo uspostavljanje. Prvo, područje se uspostavlja u skladu s nacionalnim planom za ekonomske zone (član 9 u vezi sa članom 5.4). Dru­go, područje se uspostavlja u skladu sa prostornim planom opštine, koji mora biti usklađen sa državnim planom za ekonomske zone (član 8.3 i 9.1). Treće, loka­cija se uspostavlja tek nakon što se sprovede studija izvodljivosti, nakon što se održi javna ras­pra­va i obrazloži uspostavljanje područja (član 7 u vezi s članom 5.4).

Četvrto, područje se mora nalaziti u vlasništvu osnivača, pošto osnivač može eksproprirati svojine neophodne za to područje (član 9).

Nacionalni koncept dokument o razvoju ekonomskih zona na Kosovu 2014–2018, kao dokument koji je predstavilo ministarstvo nadležno za trgovinu i industriju, pre­dviđa uspostavljanje ekonomskih zona u Đakovici i Mitrovici. A Mališevou ne spo­minje ni jednom. Dakle, odluka 11/50 nije u skladu s nacionalnim planom za eko­nom­ske zone, kako to zahteva zakon.

Kada je odluka doneta, opština Mališevo nije imala opštinski razvojni plan. Takav plan je donesen tek nakon proglašenja područja aktom Vlade. Prema tome, Od­luka 11/50 nije u skladu sa zakonskim zahtevima planiranja.

Nije bilo studije izvodljivosti niti javne rasprave o ekonomskoj zoni Mališeva. Dru­gim rečima, ne postoji dokument koji kaže zašto treba uspostaviti to područje. Dakle, za­kon­ski preduslovi za Odluku 11/50 nisu ispunjeni.

Štaviše, parcele koje je Haradinajeva vlada namenila za eksproprijaciju su privatna svo­jina. Opština je u početku izdala spisak ostalih parcela za ekonomsku zonu, ali je lis­ta neobjašnjivo izmenjena pre nego što je podneta vladi na odobrenje. Navedene par­ce­le uključuju zemljišta koja su bila u društvenom vlasništvu do 2009. godine, kada su privatizovane za oko 10 evra. Danas jedan ar vredi 807 eura – gotovo sto­s­t­ruko veća vrednost od ot­kup­ne cene.

U nedostatku obrazloženja, sadašnja Vlada smatra da je nemoguće razumeti zašto se u opštini Mališeva nisu iskoristile brojne javne ili društvene imovine. Ispada da je iz­bor parcela bio potpuno neopravdan, a odluke o njihovoj eksproprijaciji nepotrebne i protiv Zakona o ekonomskim zonama.

Iz tih okolnosti proizilazi da Odluka 11/50 o proglašenju ekonomske zone i sledeće odluke 12/65, 13/81 i 18/107 o eksproprijaciji nezakonite.

Zakon br. 03/L-139 o eksproprijaciji nepokretnosti, dopunjen zakonima 03/L-205 i 04/L-115, čini odluke o eksproprijaciji administrativnim aktima (članove 11.11 i 39). Dak­le, za četiri odluke vlade,važe pravila zakona br. 05/L-031 o opštem upravnom pos­tup­ku. Član 55.1 LEPL daje pravo državnom organu da poništi administrativni akt da bi se uspostavila zakonitost.

Sa­mim tim, Vlada ima pravo da poništi odluke kao u disozitivu.

Albin KURTI  
  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Premijer Republike Kosovo

Dostaviti:

* Zamenicima Premijera
* Svim ministarstvima (ministrima)
* Generalnom Sekretarit KP-a
* Arhivi Vlade
* Opštine Mališevo



**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 04/15**

**Datum: 23.03.2020**

Vlada Republike Kosovo je, u skladu sa članom 92 stav 4 i članom 93 stav (4) Ustava Republike Kosovo, na osnovu člana 4 Uredbe br. 05/2020 o oblastima administrativne odgovornosti Kancelarije premijera i ministarstava, u skladu sa članovima 17 i 19 Poslovnika Vlade Republike Kosovo br. 09/2011, na sednici 23. marta 2020. godine donela sledeću:

**O D L U K U**

1. Usvojen je koncept dokument o reformi pravosuđa u privrednoj pravdi.
2. Ministarstvo pravde i druge nadležne institucije dužni su da primene koncept dokument iz tačke 1. ove odluke.
3. Odluka stupa na snagu danom potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premije Republike Kosovo

**Dostaviti:**

* Zamenicima Premijera
* svim ministarstvima (ministrima)
* Generalnom sekretaru KP
* Arhivi Vlade



**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 05/15**

**Datum: 23.03.2020**

Vlada Republike Kosovo je, u skladu sa članom 92 stav 4 i članom 93 stav (4) Ustava Republike Kosovo, na osnovu člana 4 Uredbe br. 05/2020 o oblastima administrativne odgovornosti Kancelarije premijera i ministarstava, u skladu sa članovima 17 i 19 Poslovnika Vlade Republike Kosovo br. 09/2011, na sednici 23. marta 2020. godine donela sledeću:

**O D L U K U**

1. Usvojen je konceptni dokument za Centralni sistem krivičnih dosijea (evidencije) Kosova.
2. Ministarstvo pravde i druge nadležne institucije dužni su da primene koncept dokument iz tačke 1. ove odluke.
3. Odluka stupa na snagu danom potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premije Republike Kosovo

**Dostaviti:**

* Zamenicima Premijera
* svim ministarstvima (ministrima)
* Generalnom sekretaru KP
* Arhivi Vlade



**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 06/15**

**Datum: 23.03.2020**

Vlada Republike Kosovo je, u skladu sa članom 92 stav 4 i članom 93 stav (4) Ustava Republike Kosovo, člana 46 Zakona br. 03/L-048 o upravljanju javnim finansijama i odgovornosti, izmenjenim Zakonom br. 03/L-221, Zakonom br. 04/L-116, Zakonom br. 04/L-194, Zakonom br. 05 / L-063 i Zakonom br. 05 / l-007 na osnovu člana 4 Uredbe br. 05/2020 o oblastima administrativne odgovornosti Kancelarije premijera i ministarstava, u skladu sa članovima 17 i 19 Poslovnika Vlade Republike Kosovo br. 09/2011, na sednici 23. marta 2020. godine donela sledeću:

**O D L U K U**

1. Usvojen je godišnji finansijski izveštaj za 2019 godinu..
2. Generalni sekretar Kancelarije premijera je dužan da podnese izveštaj iz stava 1 ove odluke Skupštini Republike Kosovo, u skladu sa članom 46 Zakona br. 03/L-048 o upravljanju javnim finansijama i odgovornosti, izmenjenim Zakonom br. 03/L-221, Zakonom br. 04/L-116, Zakonom br. 04/L-194, Zakonom br. 05/L-063 i Zakonom br. 05/l-007.
3. Odluka stupa na snagu danom potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premije Republike Kosovo

**Dostaviti:**

* Zamenicima Premijera
* svim ministarstvima (ministrima)
* Generalnom sekretaru KP
* Arhivi Vlade